Jesper Mattsson

Jesper Mattsson (s. 13. toukokuuta 1975 Malmö, Ruotsi) on ruotsalainen jääkiekkoilija ja maailmanmestari, joka pelaa Allsvenskan-joukkue Malmö IF:ssä. Rightin keskushyökkääjän vahvuuksia ovat pelisilmä, puolustus- ja ylivoimapelaaminen. Kaudella 2007–2008 hän pelasi myös puolustajan tontilla Färjestads BK:n riveissä.
Ura
Mattsson valittiin kaudella 1990–1991 TV-Puckenin parhaaksi hyökkääjäksi. Hän on Malmö IF:n oma kasvatti, joka debytoi Elitserienissä kaudella 1991–1992, jolloin Mattsson pelasi 24 ottelun mittaisen kauden vain 16-vuotiaana. Juniorina erittäin lupaava Mattsson teki pelaamissaan otteluissa yhden syöttöpisteen ja voitti keväällä 1992 Ruotsin mestaruuden. Ensimmäisellä kokonaisella Elitserien-kaudellaan 1992–1993 hän teki 40 ottelussa tehot 9+9=18. Calgary Flames varasi Mattssonin ensimmäisellä kierroksella numerolla 18 NHL:n varaustilaisuudessa 1993. Hän jatkoi varauksensa jälkeen vielä kaksi kautta Malmössä. Mattsson voitti keväällä 1994 Ruotsin mestaruuden, joka on jäänyt joukkueen historian viimeisimmäksi.

Kaudeksi 1995–1996 Mattsson siirtyi kolmivuotisella tulokassopimuksella Calgary Flamesin organisaatioon. Varauskierroksesta huolimatta hän ei päässyt NHL:ään asti, vaan kaikki vuodet 1995–1998 kuluivat AHL-joukkue Saint John Flamesissa. Mattssonille pisteiden valossa paras kausi siellä oli 1996–1997, jolloin hän teki 72 ottelussa tehot 22+18=40. Mattsson palasi kesken kauden 1997–1998 kasvattajaseuraansa Malmöhön, jota hän edusti seuraavat kuusi kautta kevääseen 2004 asti. Mattsson teki Malmössä parhaimmillaan tehot 17+19=36 kaudella 1999–2000, jolloin hän oli joukkueen toiseksi paras pistemies Juha Riihijärven jälkeen. Kuudesta kaudestaan neljänä Mattsson teki vähintään 30 pistettä runkosarjassa ja sijoittui Malmön sisäisessä pistepörssissä kolmen parhaan joukkoon.

Mattsson siirtyi kaudeksi 2004–2005 Färjestads BK:n joukkueeseen. Hän voitti keväällä 2005 Elitserienin hopeaa. Kaudella 2005–2006 Mattsson oli tehoilla 19+13=32 Färjestadin toiseksi paras pistemies Jörgen Jönssonin jälkeen. Hän oli tehoilla 4+13=17 kevään 2006 pudotuspelien syöttöpörssin voittaja ja pistepörssin toinen Jönssonin jälkeen. Mattsson voitti kauden päätteeksi Ruotsin mestaruuden. Hän teki syyskuussa 2006 kolmivuotisen jatkosopimuksen Färjestadin kanssa. Mattsson teki kaudella 2008–2009 yhden kauden piste-ennätyksensä Elitserienissä tehoilla 17+21=38, joilla hän oli Färjestadin toiseksi paras pistemies Rickard Wallinin jälkeen. Mattsson voitti keväällä 2009 uransa neljännen Ruotsin mestaruuden. Helmikuussa 2009 hän jatkoi sopimustaan vielä vuodella kevääseen 2010 asti. Mattson toimi kaudella 2009–2010 Färjestadin varakapteenina.

Helmikuussa 2010 Mattsson teki 2+1-vuotisen sopimuksen kasvattajaseuransa Malmön kanssa ja siirtyi kaudeksi 2010–2011 pelaamaan sarjatasoa alemmas HockeyAllsvenskaniin. Hän toimi joukkueen kapteenina. Mattsson kuitenkin jätti Malmön jo joulukuussa 2010, palasi Elitserieniin ja siirtyi loppukauden kattavalla sopimuksella Frölunda HC:hen.

Maajoukkue

Mattsson on pelannut yhteensä 41 A-maaottelua Ruotsin paidassa ja tehnyt niissä tehot 8+8=16. Hän pelasi MM-kilpailuissa vuosina 1999 ja 2006. Vuonna 1999 Mattsson voitti pronssia ja vuonna 2006 tuli maailmanmestaruus.

Vuonna 1995 Mattsson pelasi alle 20-vuotiaiden MM-kilpailuissa voittaen pronssia. Hän pelasi myös alle 18-vuotiaiden EM-kilpailuissa vuosina 1992 (hopeaa) ja 1993 (kultaa). Vuoden 1993 turnauksessa Mattsson oli tehoilla 8+2=10 Ruotsin Euroopanmestarijoukkueen paras maalintekijä ja toiseksi paras pistemies Niklas Sundströmin jälkeen.
Tilastot
 1991–1992  Malmö IF  Elitserien  24  0  1  1  2  –  –  –  –  –  1992–1993  Malmö IF  Elitserien  40  9  9  18  14  5  0  0  0  0 1993–1994  Malmö IF  Elitserien  40  3  6  9  14  9  1  2  3  2  1994–1995  Malmö IF  Elitserien  36  9  6  15  18  9  2  0  2  18        JMM  7  0  6  6  22 1995–1996  Saint John Flames  AHL  73  12  26  38  18  9  1  1  2  2 1996–1997  Saint John Flames  AHL  72  22  18  40  32  3  1  1  2  0 1997–1998  Saint John Flames  AHL  29  7  11  18  30  –  –  –  –  –   Malmö IF  Elitserien  16  3  5  8  8  –  –  –  –  – 1998–1999  Malmö IF  Elitserien  48  14  16  30  49  8  2  2  4  4        MM  10  0  1  1  4 1999–2000  Malmö IF  Elitserien  50  17  19  36  40  6  0  0  0  6 2000–2001  Malmö IF  Elitserien  49  17  17  34  63  9  2  2  4  6 2001–2002  Malmö IF  Elitserien  49  12  10  22  26  5  1  1  2  4 2002–2003  Malmö IF  Elitserien  42  13  12  25  32  –  –  –  –  – 2003–2004  Malmö IF  Elitserien  48  19  14  33  24  –  –  –  –  – 2004–2005  Färjestads BK  Elitserien  48  5  10  15  47  15  4  4  8  6 2005–2006  Färjestads BK  Elitserien  45  19  13  32  50  18  5  13  18  16        MM  9  2  3  5  4 2006–2007  Färjestads BK  Elitserien  51  10  26  36  79  9  1  3  4  12 2007–2008  Färjestads BK  Elitserien  46  4  24  28  71  12  3  4  7  10 2008–2009  Färjestads BK  Elitserien  45  17  21  38  34  13  1  4  5  8  2009–2010  Färjestads BK  Elitserien  52  3  24  27  50  7  2  2  4  6 2010–2011  Malmö IF  Allsvenskan  28  8  15  23  20  –  –  –  –  –   Frölunda HC  Elitserien  23  7  8  15  8  –  –  –  –  – 18 kautta  yhteensä  Elitserien  753  181  241  422  629  123  22  34  56  86
Lähteet

Luokka:Ruotsalaiset jääkiekkoilijat
Luokka:Calgary Flamesin varaamat pelaajat
Luokka:Vuonna 1975 syntyneet
Luokka:Elävät henkilöt